
VIENOŠANĀS NR.1/2025
par grozījumiem 2024.gada 9.decembra Būvuzņēmuma līgumā Nr. 1456/2024/2.2-10 par ēkas pārbūve Raiņa ielā 27, Cēsīs, Cēsu novadā darbu veikšanu

Cēsis, Cēsu novads                                                                                 Datums skatāms laika zīmogā 

[bookmark: _Hlk104391592]Cēsu novada pašvaldība, reģistrācijas Nr. 90000031048, juridiskā adrese: Raunas iela 4, Cēsis, Cēsu novads, LV-4101, turpmāk - Pasūtītājs, kuru pamatojoties uz Cēsu novada pašvaldības darba reglamentu pārstāv Cēsu novada pašvaldības izpilddirektora vietniece___________,
 un
SIA “WOLTEC”, reģistrācijas Nr. 44103097350, juridiskā adrese: Ausekļa iela 31, Valmiera, Valmieras nov., LV-4201, turpmāk - Būvuzņēmējs, kuru pārstāv ____________(turpmāk kopā – Puses, bet katra atsevišķi – Puse), 

pamatojoties uz atklāta konkursa “Ēkas pārbūve Raiņa ielā 27, Cēsīs, Cēsu novadā”, iepirkuma identifikācijas Nr. CNP/2024/45/ERAF, turpmāk – Konkurss, rezultātiem, kas rīkots saskaņā ar Eiropas Savienības kohēzijas politikas programmas 2021.–2027. gadam 6.1.1. specifiskā atbalsta mērķa "Pārejas uz klimatneitralitāti radīto ekonomisko, sociālo un vides seku mazināšana visvairāk skartajos reģionos" 6.1.1.3. pasākuma "Atbalsts uzņēmējdarbībai nepieciešamās publiskās infrastruktūras attīstībai, veicinot pāreju uz klimatneitrālu ekonomiku" projekts “Atbalsts uzņēmējdarbībai nepieciešamās infrastruktūras attīstībai, veicinot pāreju uz klimatneitrālu ekonomiku” īstenošanas nosacījumiem,
2024.gada 9.decembrī noslēdza Būvuzņēmuma līgumu Nr. 1456/2024/2.2-10 par ēkas pārbūvi Raiņa ielā 27, Cēsīs, Cēsu novadā (turpmāk - Līgums), saskaņā ar kuru Būvuzņēmējs apņēmās veikt ēkas pārbūvi, kas atrodas Raiņa ielā 27, Cēsīs, Cēsu novadā, turpmāk – Objekts.

Ņemot vērā Faktu konstatācijas aktos Nr. AR-1, AR-2, AR-3, AR-4, AR-5, AR-6, AR-7, AR-8, AR-9, U1-2, K2-2 fiksēto un Izmaiņu aktu Nr.1, pamatojoties uz Publisko iepirkumu likuma 61. panta pirmās daļas 3. punktu un piekto daļu, kā arī Līguma 8.1., 8.2., 8.3., 8.9.,  18.1., 18.7., 18.9.2., 18.10., 18.11., 18.12., 18.13., 18.14.1., 18.14.2., 18.15.punktu, Puses noslēdz šo Vienošanos Nr. 1/2025 par grozījumiem Līgumā (turpmāk – Vienošanās Nr.1/2025) par tālāk norādīto: 

[bookmark: _Hlk198811221]Puses vienojas par izmaiņām būvdarbu apjomos, kur ieslēgto būvdarbu apjomu kopējā summa sastāda 46 860,55 EUR (četrdesmit seši tūkstoši astoņi simti sešdesmit euro 55 centi) bez PVN, savukārt izslēgto būvdarbu apjomu summa sastāda 9 976,29 EUR (deviņi tūkstoši deviņi simti septiņdesmit seši euro, 29 centi) bez PVN.
[bookmark: _Hlk146701138][bookmark: _Hlk146701226]Ieslēgto būvdarbu apjomu summa atbilstoši Publisko iepirkumu likuma 61. panta piektās daļas 2. punktam procentuāli veido 1,80% (46860,55 x 100/2598765,56 = 1,803185 %) no Līguma sākotnējās Līgumcenas.
[bookmark: _Hlk140683162]Izslēgto būvdarbu apjomu summa atbilstoši Publisko iepirkumu likuma 61. panta piektās daļas 2. punktam procentuāli veido 0,38% (9976,29 x 100/2598765,56 = 0,383886%) no Līguma sākotnējās Līgumcenas. 

[bookmark: _Hlk146561823]Ņemot vērā starpību naudas izteiksmē no papildus iekļautiem būvdarbu apjomiem un izslēgtajiem būvdarbu apjomiem, Līgumcena tiek palielināta par 36 884,26 EUR (trīsdesmit seši tūkstoši astoņi simti astoņdesmit četri euro, 26 centi) bez PVN.

3. Pamatojoties uz nepieciešamajām izmaiņām būvdarbu apjomos, Puses vienojas izteikt Līguma 3.1. punktu šādā redakcijā 
 
“3.1.Līgumcena ir EUR 2 635 649,82 (divi miljoni seši simti trīsdesmit pieci tūkstoši seši simti četrdesmit deviņi euro, 82 centi), (turpmāk -  Līgumcena), PVN 21% 553 486,46 EUR (pieci simti piecdesmit trīs tūkstoši četri simti astoņdesmit seši euro, 46 centi), kopā EUR 3 189 136,28 (trīs miljoni viens simts astoņdesmit deviņi tūkstoši viens simts trīsdesmit seši euro, 28 centi), turpmāk kopā – Līguma summa*.
* Saskaņā ar Pievienotās vērtības nodokļa likuma 142.panta otro un trešo daļu par veiktajiem Būvdarbiem pievienotās vērtības nodokli valsts budžetā maksā Pasūtītājs.”

4. Ņemot vērā to, ka Līgumcena palielinās, Būvuzņēmējam, pamatojoties uz Līguma 14.3. punktu, jānodrošina papildu saistību izpildes nodrošinājums, kas jāiesniedz ne vēlāk kā 10 (desmit) kalendāro dienu laikā pēc Vienošanās Nr.1/2025 noslēgšanas dienas.

5. Vienošanās Nr.1/2025 un tās pielikumi pēc to parakstīšanas kļūst par Līguma neatņemamu sastāvdaļu. 

6. Pārējie Līguma noteikumi, kas ar šo Vienošanos Nr. 1/2025 netiek grozīti, paliek spēkā tādi, kādi tie ir noslēgtajā Līgumā.

7. Parakstot šo Vienošanos Nr.1/2025 Pusēm ir saprotams tās saturs un sekas.

8. Vienošanās Nr. 1/2025 ir sastādīta latviešu valodā elektroniska dokumenta veidā un tiek parakstīta ar drošu elektronisko parakstu, un satur laika zīmogu. Vienošanās parakstīšanas datums ir pēdējā parakstītāja laika zīmoga datums un laiks. 

9. Pie šīs Vienošanās Nr. 1/2025 pievienoti šādi pielikumi:
Nr.1 – Pamatojums grozījumu izdarīšanai;
Nr.2 – Konsolidētā Būvniecības koptāme, Kopsavilkuma aprēķins Nr.1, lokālās tāmes Nr.1, 2, 3, 4, 5, 6, 7, 8, 9, 10, 11, 12, 13, 14;
Nr.3 – Izmaiņu Akts Nr.1;
Nr.4 – Finanšu plūsmas grafiks.

Pielikums Nr.1
PAMATOJUMS GROZĪJUMU IZDARĪŠANAI 
2024.gada 9.decembra Būvuzņēmuma līgumā Nr. 1456/2024/2.2-10

Publisko iepirkumu likuma 61. panta pirmās daļas 3. punkts noteic, ka iepirkuma līguma vai vispārīgās vienošanās grozījumi ir pieļaujami, ja tie nemaina iepirkuma līguma vai vispārīgās vienošanās vispārējo raksturu (veidu un iepirkuma procedūras dokumentos noteikto mērķi) un grozījumi tiek izdarīti šā panta piektajā daļā minētajā gadījumā neatkarīgi no tā, vai tie ir būtiski vai nebūtiski. 

Atbilstoši Publisko iepirkumu likuma 61.panta piektās daļas 2.punktam, Iepirkuma līguma vai vispārīgās vienošanās grozījumi ir pieļaujami, ja iepirkuma līguma vai vispārīgās vienošanās grozījumu vērtība, ko noteic kā visu secīgi veikto grozījumu naudas vērtību summu (neņemot vērā to grozījumu vērtību, kuri izdarīti saskaņā ar šā panta trešās daļas 1., 2. un 3. punktu), vienlaikus nesasniedz 10 procentus no sākotnējās iepirkuma līguma vai vispārīgās vienošanās līgumcenas publiska piegādes un publiska pakalpojuma līguma gadījumā un 15 procentus no sākotnējās iepirkuma līguma vai vispārīgās vienošanās līgumcenas publiska būvdarbu līguma gadījumā.

Līguma 18.9.2. punkts nosaka, ka Pasūtītājam Būvdarbu veikšanas laikā ir tiesības veikt Līguma grozījumus saskaņā ar Publisko iepirkumu likuma 61.pantu, nemainot Līguma vispārējo raksturu, veidu un mērķi, piemērojot Publisko iepirkumu likuma 61.panta pirmās daļas 3.punktu un piekto daļu, - lai nodrošinātu sekmīgāku Līguma izpildes rezultātu, Pasūtītājs, pamatojot ar objektīvu nepieciešamību, ņemot vērā ekonomisko pamatotību, efektivitāti un Līguma kvalitātes uzlabošanu, bet nevērtējot attiecīgo grozījumu būtiskumu, var izdarīt grozījumus Līgumā, kopsummā nepārsniedzot 15 (piecpadsmit) procentus no sākotnējās Līgumcenas, bet neieskaitot grozījumus, kuri veikti atbilstoši Līguma citiem punktiem.

Līguma 18.14.1.punkts nosaka, ka Pasūtītājs pieļauj Līguma grozījumus tā izpildes laikā, neatkarīgi no tā, vai tie ir būtiski vai nebūtiski, grozījumu veikšanu  ja objektīvu apstākļu dēļ Būvdarbu izpildes laikā Būvprojektā tiek veiktas izmaiņas/grozījumi vai Pasūtītājs ir uzdevis veikt Izpildītājam Būvprojektā neparedzētu Darbu izpildi un šīs izmaiņas ir visu Līgumā iesaistīto Pušu saskaņotas (Pasūtītājs, Būvuzraugs, Autoruzraugs) un pamatotas, kādu iemeslu dēļ šādas izmaiņas ir nepieciešamas.

Līguma 18.14.2.1.punkts nosaka, ka Pasūtītājs Līguma izpildes laikā pieļauj neatkarīgi no tā vai tie ir būtiski vai nebūtiski, grozījumu veikšanu Līguma izpildes laikā, atsedzot komunikācijas/virsmas, ja tādas ir,  un tml., atklājas, ka nepieciešami tādi Būvdarbu apjomi, kuri pirms tam nebija noteikti, un tie nepieciešami Objekta pieņemšanai ekspluatācijā.

Līguma 18.15.1. apakšpunkts nosaka, ja attiecīgā Būvdarbu veida izmaksas ir iekļautas Līgumam pievienotajā Būvdarbu tāmē, tad Būvdarbu izmaksas tiek noteiktas saskaņā ar Līguma tāmē norādītajām vienību cenām.

Līguma 18.15.2. apakšpunkts nosaka, ja Būvdarbu veida izmaksas nav iekļautas Līgumam pievienotajā tāmē, tad Būvdarbu izmaksas nosaka šādi – Būvuzraugs, sadarbojoties ar Izpildītāju veic tirgus izpēti par līdzīgām Būvdarbu izmaksām.

Atbilstoši Izmaiņu aktam Nr.1:
1. Būvdarbu laikā, veicot pārsedžu AP-5 uz atzīmes +6,83 izbūvi 2. stāvā, tika konstatēta plaisa starp kollonu uz esošu ķieģeļu starpsienu (FKA Nr.AR-1). Lai nodrošinātu stabilu un drošu risinājumu, tika nolemts esošo mūra sienu demontēt un izveidot jaunu mūra sienu, kas būtu saenkurota ar kolonnām un nodrošinātu konstrukcijas telpisko noturību.
2. Būvdarbu laikā, veicot kāpņu telpas sienu demontāžu (pie ass 2), tika konstatēta nestabila mūra daļa (FKA Nr. AR-2), kas radītu drošības riskus tālāko būvdarbu laikā. Tika nolemts veikt esošā mūra fiksāciju ar metāla konstrukcijām pie esošās dz.betona kolonas (FKA Nr.AR-5), kā arī veikt nestabilās mūra daļas demontāžu un atjaunot demontēto mūra daļu ar keramzītblokiem, iebūvējot pārsedzi, tādējādi izveidojot stabilu mūra konstrukciju.
3. Būvdarbu laikā, veicot pirmā stāva esošās grīdas demontāžu līdz projekta atzīmēm, vairākās vietās tika atsegti veci betona pamati, arī betonēts šahtas kanāls (FKA Nr. AR-3).
	Tika nolemts atsegtās betona konstrukcijas demontēt, jo tās traucēja jaunizbūvējamo pamatu un inženiertīklu izbūvei.
4. Būvdarbu laikā, veicot metāla apdares lokšņu demontāžu jumta konstrukcijai, kas ir kāpņu telpas noslēguma konstrukcija uz jumta, tika konstatēts ka konstrukcijas mūra virsējā daļa ir sliktā tehniskā un vizuālā stāvoklī (FKA Nr. AR-4). Lai nepieļautu tālāku mūra eroziju lietus un citu laikapstākļu ietekmē, tika nolemts  veikt esošā mūra apmešanu.
5. Būvdarbu laikā, atbilstoši projektam, tika veikta 2. stāva esošās grīdas seguma demontāžas darbi līdz pārseguma paneļiem. Pēc demontāžas un pirms jaunā seguma iestrādes, tika veikti grīdas plaknes uzmērīšanas darbi. Tika konstatēts, ka ir lielas līmeņu augstuma atzīmes starpības (līdz 10~20cm) (FKA Nr. AR-6). Lai panāktu grīdas līmeņa izlīdzināšanu, tika nolemts izlīdzināšanu veikt ar Thermowhite izolāciju, kas vienlaikus nodrošinātu arī nepieciešamo skaņas un siltuma izolāciju.
6. Atbilstoši projektam paredzēti sienu apmešanas un krāsošanas darbi 1. un 2. stāva sienām (gar asi 2). Apsekojot objektu tika konstatēts, ka uz sienām ir izveidota akmens vates siltumizolācijas kārta (tā tika veikta cita projekta ietvaros) uz kuras nav iespējams izveidot apmetumu (FKA Nr.AR-7). Tika nolemts uz esošās izolācijas izveidot karkasu un veikt tā apšūšanu ar ģipškartona loksnēm un veikt atbilstošu to apdari.
7. Atbilstoši projektam, tika veikta esošā jumta seguma demontāža līdz pārseguma panelim. Tika veikta pārseguma plaknes augstuma atzīmju pārmērīšana, kā arī paša pārseguma riboto dz.betona paneļa biezuma pārmērīšana. Tika konstatēts,  ka ir lielas līmeņu augstuma atzīmes starpības (līdz 10~18cm), tāpat tika konstatēts, ka riboto dz.betona paneļu biezums (~3cm) nav pietiekams projektā paredzētās siltumizolācijas plākšņu un jumta seguma stiprināšanai (FKA Nr. AR-8). Tika nolemts, ka jumta paneļu augstuma starpības izlīdzināšanai pirms siltumizolācijas ieklāšanas, kā arī, lai nodrošinātu stabilu un jumta izbūves tehnoloģijai atbilstošu risinājumu nodrošināšanu, nepieciešams izveidot izlīdzinošo betona kārtu (hvid=50mm).
8. Veicot aiļa pārbūvi 1.stāva telpā (pie ass 1), kas ir evakuācijas ceļā, tika konstatēts (FKA Nr. AR-9), ka izbūvējamās ailas augstums (h=1,95m), nav pietiekams evakuācijas ceļa nodrošināšanai (ailas augstumam jābūt Hmin=2.10m). Tika pieņemts lēmums palielināt ailas augstumu līdz atzīmei H=2,10m, lai nodrošinātu normatīvās prasības.
9. Veicot ūdensvada ievada mezgla izbūvi ēkā, tika konstatēts, ka topogrāfiskajā plānā norādītais ūdensvads no Pļavas ielas līdz ēkai neatrodas norādītajā vietā. No ielas tīklu uzturētājiem (SIA “VINDA”) tika sniegta informācija, ka minētais ūdensvads netika pārbūvēts, bet nomainīta tikai ūdensvada pieslēguma vieta ielas akā. Tika pieņemts lēmums, lai nodrošinātu ēkai stabilu ūdens piegādi, nepieciešams izbūvēt jaunu ūdensvada pievadu no ielas akas līdz ēkai (FKA Nr.1-2).
10. Būvdarbu laikā, veicot jumta siltumizolācijas ieklāšanas darbus, tika secināts, lai izbūvētu projektam atbilstošu jumta terases konstrukciju, kā arī nodrošinātu  nepieciešamo lietus ūdens novadīšanu no jumta konkrētajā vietā, nepieciešams izbūvēt papildus lietus ūdens savākšanas vietu (trapu) (FKA Nr.K2-2). 

Pasūtītājs, Būvuzņēmējs, Būvuzraugs un Autoruzraugs akceptēja izmaiņas darbu apjomos, saskaņā ar Izmaiņu aktu Nr.1, kur papildus iekļauto darbu apjomu summa, atbilstoši Publisko iepirkumu likuma 61.panta piektās daļas 2.punktam, sastāda  46 860,55 EUR (četrdesmit seši tūkstoši astoņi simti sešdesmit euro 55 centi), kas procentuāli veido 1,80% (46860,55 x 100/2598765,56 = 1,803185 %)  no Līguma sākotnējās Līgumcenas un izslēgto darbu apjomu summas, atbilstoši Publisko iepirkumu likuma 61.panta piektās daļas 2.punktam, sastāda 9 976,29 EUR (deviņi tūkstoši deviņi simti septiņdesmit seši euro, 29 centi), kas procentuāli veido 0,38% (9976,29 x 100/2598765,56 = 0,383886%) no Līguma sākotnējās Līgumcenas.

Saskaņā ar Līguma 18.11. punkta nosacījumiem izmaiņu vērtība tiek aprēķināta šādi:
· Ja plānotās izmaiņas ietver Būvdarbus, kas ir savstarpēji aizvietojami, t.i., Būvdarbu veikšanai neatšķiras metodes vai risinājumi, izmaiņu apjoms tiek aprēķināts kā cenu starpība Būvdarbu izmaiņām (līguma 18.11.1.punkts); 
· ja plānotās izmaiņas ietver Būvdarbus, kas nav savstarpēji aizvietojami, t.i., Būvdarbu veikšanai tiek izmantotas citas metodes vai risinājumi, izmaiņu apjoms tek aprēķināts kā kopējā ieslēgto un izslēgto Būvdarbu summa (Līguma 18.11.2.punkts).

Ievērojot Līguma 18.11.punktā minēto, kopējā grozījumu vērtība atbilstoši Publisko iepirkumu likuma 61. panta 5.daļas nosacījumiem  pēc Vienošanās Nr. 1/2025 noslēgšanas procentuālā izteiksmē sastāda 2.18 % apmēru.

Ņemot vērā starpību no papildus iekļautiem būvdarbu apjomiem un izslēgtajiem būvdarbu apjomiem, Līgumcena tiek palielināta par 36 884,26 EUR (trīsdesmit seši tūkstoši astoņi simti astoņdesmit četri euro, 26 centi) bez PVN. Pasūtītājs, izvērtējot Izmaiņu aktu Nr.1, piekrīt palielināt Līguma summu 36 884,26 EUR (trīsdesmit seši tūkstoši astoņi simti astoņdesmit četri euro, 26 centi) bez PVN un noteikt Līgumcenu EUR 2 635 649,82 (divi miljoni seši simti trīsdesmit pieci tūkstoši seši simti četrdesmit deviņi euro, 82 centi) bez PVN. 

Būvuzņēmējs ir iesniedzis aktualizēto Finanšu plūsmas grafiku.

Papildus darbu apjoms nerada Līguma termiņa izpildes pagarinājumu, un saistībā ar to Būvuzņēmējs nav lūdzis pagarinājumu.

Pasūtītājs norāda, ka attiecībā par grozījumiem Līgumā un iepirkuma Līguma mērķi, netiek mainīts Līguma vispārējais raksturs un nosacījumi, jo ir atklājušies papildus darbi, kas plānojot investīciju projekta „Ēkas pārbūve Raiņa ielā 27, Cēsīs, Cēsu novadā” ieviešanu iepriekš nebija objektīvi paredzami, nepieciešamie tehniskie risinājumi tika konstatēti tikai būvdarbu laikā, kā rezultātā Līguma Puses saskata nepieciešamību iekļaut Līgumā Darbus, kas netika sākotnēji iekļauti, secīgi izslēdzot Darbus, kas saskaņā ar Faktu konstatācijas aktiem atzīstami par izslēdzamiem.  Ievērojot augstākminēto, jebkurā gadījumā būtu nepieciešams veikt Līguma grozījumus, ja arī Līgums par būvdarbiem būtu noslēgts ar kādu citu Būvuzņēmēju, būtu izdarāmas izmaiņas. 

Pasūtītāja ieskatā papildus iepriekš neparedzētus būvdarbus nevar tehniski un ekonomiski nodalīt no sākotnējā Līguma bez nesamērīgām grūtībām, jo tie ir jāveic būvlaukumā, kurā jau strādā Būvuzņēmējs un Būvuzņēmēja nomaiņa būtu apgrūtinoša un dārga, kā arī tas apgrūtinātu būvdarbu pabeigšanu un Objekta nodošanu un pieņemšanu ekspluatācijā kopumā, kā arī vēlākās darbības, kas saistītas ar būvobjekta garantijas laika garantiju.

Ņemot vērā augstāk minēto, pamatoti ir nepieciešams veikt Līguma grozījumus.

